cyanic-selkie/wikianc huggingface dataset:
Summa theologiae
Sakramentit
Tuomaan oppi sakramenteista seuraa kristologiaa: sakramentit ”saavat tehonsa lihaksitulleelta Sanalta itseltään”. Ne eivät ole ainoastaan pyhityksen merkkejä, vaan tuovat pyhityksen. On ilmeistä, että sakramentit tuovat hengellisiä lahjoja aistittavassa muodossa, koska ihmisellä on aistiva luonto. Päinvastoin kuin fransiskaanit, jotka opettivat, että sakramentit olivat pelkkiä symboleja joiden tehoon Jumala on liittänyt sakramenttia suoraan seuraavan sielussa tapahtuvan luovan teon, Tuomas liittyi Hugo St. Viktorilaiseen siinä, että sakramentti ”sisältää armon” tai että se ”aiheuttaa armon”.
Eskatologia
Tuomaan eskatologia oli peräisin enimmäkseen hänen Sentenssien kommentaariostaan. Hänen mukaansa ikuinen autuus koostuu Jumalan näkemisestä. Tämä näkeminen ei ole pelkästään abstraktio tai mielessä oleva yliluonnollisesti tuotettu kuva, vaan se koostuu jumalallisen substanssin itsensä näkemisestä, vieläpä niin että Jumala itse on näkemisen muoto — sekä näkemisen objekti että aiheuttaja. Autuaittein täydellisyys vaatii myös, että ruumis palautetaan sielulle, jotta se olisi täydellinen. Koska autuus on operatio, se tulee täydellisemmäksi, kun sielulla on operatio ruumiissa, vaikkakaan autuudelle ominainen teko, Jumalan näkeminen, ei liity mitenkään ruumiiseen.
Aiheesta muualla
Teos:
Muuta:
Tōgane
Tōgane on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin keskiosassa Kujūkurin tasangolla ja Shimōsan ylängöllä. Tōganessa on 58 081 asukasta (elokuussa 2020) ja sen pinta-ala on 89,12 neliökilometriä.
Japanin keskiajalla Tōgane kehittyi linnanaluskaupunkina. Edo-kaudella 1600–1800-luvuilla siitä tuli paikallinen hallintokeskus, jonne Tokugawa Ieyasu perusti residenssin haukkametsästystä varten. Sinne rakennettiin Tōgane- eli Onari-kaidō-tiereitti Funabashista. Sittemmin se on kehittynyt ympäröivän alueen markkinapaikkana ja Kujūkurin seudun keskuskaupunkina. Kaupunkioikeudet osana Japanin nykyistä kunnallishallintoa Tōganelle myönnettiin vuonna 1954. Eräs perinteinen elinkeino on puuvillan (Kazusa-momen) tuotanto. Kaupungin ympäristössä viljellään riisiä, vihanneksia ja puuntaimia, kuten japaninpodokarpusta. Sinne on rakennettu myös teollisuutta ja asuinlähiöitä.
Tōganen nähtävyyksiin kuuluvat kirsikankukistaan tunnettu Hakkakujärvi ja 1600-luvun alussa rakennettu tekolampi Ojagaike virkistysalueineen. Kaupunkia palvelee JR Higashi-Nihonin Tōgane-linja.
Riekonkäävät
Riekonkäävät (Anthoporia) on kääpäsuku, johon kuuluu tällä hetkellä vain yksi laji, riekonkääpä. Riekonkäävät erotettiin omaksi suvukseen rivikäävistä fylogeneettisin perustein. Riekonkääville on ominaista mikroskoopilla nähtävä pohjamallon kerroksellisuus, jossa tyvikerros näyttää täysikasvuisella itiöemällä lähes mustalta tiheässä olevien tummien tukirihmojen vuoksi.
Uusfasismi
Uusfasismi tarkoittaa toisen maailmansodan jälkeen nousseita fasistisia liikkeitä.
Uusfasismia on esiintynyt monenlaisessa muodossa. Jotkin uusfasistiset liikkeet ovat edustaneet äärioikeistoa, jotkin ovat olleet kansallisvallankumouksellisia tai kansallisbolševistisia, ja jotkin ovat jäljitelleet maailmansotien välisen ajan fasismia. Uusfasistisia liikkeitä yhdistää kiihkeä nationalismi, usko valtion voimaan ja kansan puhtauteen, liberaalin parlamentarismin vastustus sekä kommunismin ja kapitalismin vastustus.
HMS Alacrity (F174)
HMS Alacrity (viirinumero F174) oli Britannian kuninkaallisen laivaston tyypin 21 fregatti Falklandin sodassa.
Uusfasismi
Uusfasistisilla liikkeillä ei ole ollut historiallisen fasismin kaltaisia kulttiaseman saaneita johtajia, kuten Benito Mussolini ja Adolf Hitler. Ne eivät ole myöskään olleet siinä asemassa, että olisivat voineet pyrkiä sotaan ja valloituksiin. Ne ovatkin suuntautuneet sen sijaan Euroopan puolustamiseen taloudellisilta ja demografisilta uhilta, kuten maahanmuutolta. Euroopan uusfasistit ylistävät usein Euroopan suurta menneisyyttä ja tulevaisuutta. Monet heistä vastustavat Euroopan unionia. He korostavat usein perhearvoja ja luonnonsuojelua sekä kannattavat kovia keinoja huumeidenkäyttöä ja pornografiaa vastaan. Heidän piirissään esiintyy myös jonkin verran feminismin ja homoseksuaalisuuden vastustusta. Uusfasisteihin kuuluu niin kristittyjä kuin uskonnottomia ja uuspakanoitakin.
HMS Alacrity (F174)
Palvelus
Vastaanottotestit saatiin päätökseen huhtikuussa 1977. Alus liitettiin heinäkuussa palvelukseen otettaessa 3. fregattilaivueeseen. Alus osallistui Spitheadissä järjestettyyn katselmukseen, jonka jälkeen se jatkoi koeajoja ja koulutusta saavuttaakseen operatiivisen valmiuden. Vuonna 1979 alus siirrettiin 1. fregattilaivueeseen ja 1980 se liitettiin osastoon, joka kiersi maailmaa. Kierroksen aikana alus vieraili muun muassa Jangtse-joella ensimmäisenä kuninkaallisen laivaston aluksena 30-vuoteen. Persianlahden tapahtumat nopeuttivat aluksen paluuta kotimaahan, jonne se saapui joulukuussa. Seuraavana vuonna alus osallistui Naton sotaharjoitukseen Ocean Safariin Pohjois-Atlantilla.
Sahara (vuoden 1983 elokuva)
Sahara on vuonna 1983 ensi-iltansa saanut Andrew V. McLaglenin ohjaama seikkailuelokuva. Sen pääosia esittävät Brooke Shields, Lambert Wilson, John Mills ja Horst Buchholz. Razzies-gaalassa 1984 Shields nimettiin vuoden huonoimmaksi naispuoliseksi näyttelijäksi. 20 vuotta myöhemmin Lambert Wilson sai pääosan vuoden 2005 Saharasta, elokuvasta, joka perustui Clive Cusslerin kirjaan.
HMS Alacrity (F174)
Palvelus
Alus lähti 5. huhtikuuta 1982 laivasto-osaston mukana Falklandille, jossa se upotti tykkitulella 10. ja 11. toukokuuta välisenä yönä Swan saaren edustalla Argentiinan laivaston huoltoaluksen ARA Isla de los Estadosin. Vaikka se selvisi sodasta aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.
Pakistanin laivaston Badr
pienoiskuva|vasen|USS Tarawa (kauimpana) ja PNS Badr. Alus poistettiin palveluksesta ja se myytiin Pakistanille 1. maaliskuuta 1994, mutta ilman Exocet- ja Sea Cat-ohjuksia. Pakistanin laivasto nimesi aluksen Badriksi. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC omasuojaheittimet.
Sahara (vuoden 1983 elokuva)
Juoni
Elokuva sijoittuu vuoteen 1927. Kun mieheksi pukeutuneen nuoren naisen (Shields) isä kuolee, hän ottaa isänsä paikan ja kisaa Saharan poikki. Hän päätyy vangiksi Rasouliin, mutta sheikki Jaffar pelastaa hänet. Monia muita vaikeuksia kuitenkin odottaa häntä ennen kuin kisa on ohi.
Tapani Maskula
thumb|Tapani Maskula [[Turun Kansainväliset Kirjamessut|Turun Kirjamessuilla 2010.]] Tapani Maskula (s. 1941 Turku) on suomalainen elokuvakriitikko, jonka kirjoituksia on julkaistu muun muassa Turun Sanomissa. Hän on yksi Suomen pitkäaikaisimmista elokuvakriitikoista, ja hän on kirjoittanut Turun Sanomiin yhtäjaksoisesti vuodesta 1980. Tapani Maskula oli mukana myös Helsingin Sanomien NYT-viikkoliitteen ”kriitikoiden valinnat” -taulukossa, johon kerättiin kriitikoiden antamat arvosanat teatterielokuvista.
Sahara (vuoden 1983 elokuva)
Arvioita
Video-oppaassa vuodelta 1994 Asko Alanen kutsuu elokuvaa ”hajanaiseksi hiekkahentuseksi” ja antaa sille kaksi tähteä viidestä, mikä vastaa sanallista arviota ”keskinkertainen”.
Tapani Maskula
Ura
Maskula aloitti kriitikonuransa jo vuosien 1960–1961 aikana silloisen SKDL:n lehdessä Uusi Päivä. Tämän jälkeen hän pääsi johtokuntaan Turun elokuvakerhossa, jonka jäsenenä hän oli ollut 16-vuotiaasta lähtien. Vuonna 1961 Maskula oli perustamassa turkulaista Lähikuva-elokuvalehteä yhdessä silloisen Turun ylioppilaslehden kriitikon Pekka Alrothin kanssa. Samana vuonna Maskulasta tuli Suomen elokuvakerhojen liiton (SEKL) Projektio-lehden päätoimittaja, ja Ahlrothista toimitussihteeri. Myöhemmin Maskula erosi liitosta yhdessä Turun elokuvakerhon ja Kinokoplan kanssa vedoten muun muassa sen Helsinki-keskeisyyteen. 1960-luvun lopussa Maskula siirtyi hiljalleen pois Turun elokuvakerhon toimista. Hän on kirjoittanut myös Turun ylioppilaslehteen vuosina 1970–1980 sekä toiminut elokuvateatterin ovimiehenä.
Tähdet
Maskula arvostelee elokuvansa tähtiasteikolla yhdestä viiteen. Suomen elokuvaohjaajaliiton toiminnanjohtaja Janne Pellinen on sanonut Maskulan tähtiarvostelujen nousseen vitsiksi. Maskula on sanonut vihaavansa elokuvien tähdittämistä. Elokuvakriitikko ja vapaa toimittaja Kalle Kinnunen on Maskulan tekstien perusteella arvioinut: ”Hänen logiikassaan elokuvan täytyy edustaa yhteiskunnallista progressiota juuri sellaisena kuin hän parhaaksi katsoo, vasta sitten niitä tähtiä heruu.”
Maskulan mukaan 70–80 prosenttia elokuvista on huonoja, yhden tähden elokuvia; 10–15 prosenttia on kahden tai kolmen tähden elokuvia; ja 5–10 prosenttia neljän tai viiden tähden elokuvia.
Juhantalo
Juhantalo on sukunimi, joka on muun muassa seuraavilla suomalaisilla henkilöillä:
Serpien kylässä 1
Serpien kylässä 1 on ensimmäinen osa Serpien kylässä -sarjasta. Levyille on koottu radiosketsejä Pirkka-Pekka Peteliuksen ja  Pedro Hietasen Yömyöhä-radio-ohjelmasta. Mukana ovat ohjelmat: Luontoilta sekä Hippiäisen ja nousiaisen perinteet. Tupla-CD:n saa myös Serpien kylässä Box 1:n mukana.
CD 1
Ensimmäisellä levyllä on Luontoilta (6. kesäkuuta 1986)
CD 2
Toisella levyllä on Hippiäisen ja nousiaisen perinteet (9. tammikuuta 1987)
Mauritiuksen vaakuna
Vaakunan kilpi on jaettu neljään osaan. Vasemmalla ylhäällä olevaan kenttään on kuvattu keltainen laiva sinisellä pohjalla (symboloi maan siirtomaaisäntiä). Oikealla ylhäällä olevaan kenttään on kuvattu kolme vihreää palmua keltaisella pohjalla (symboloi maan kasvillisuutta, palmujen lukumäärä symboloi maan kolmea riippuvuusaluetta; Agalega-saaret, Cargados Carajos Shoals, Rodrigues). Alhaalla oleviin kenttiin on kuvattu vasemmalle punainen avain keltaisella pohjalla ja valkoinen tähti siniselle pohjalle (symboloivat maan tärkeää strategista asemaa Intian valtamerellä).
Vaakunalla on kaksi kilvenkannattajaa, dodo vasemmalla ja sambarhirvi oikealla. Vaakunan alla lukee maan latinankielinen motto Stella Clavisque Maris Indici, (Intian valtameren tähti ja avain).
Punatumake
Punatumake sijaitsee keskiaivoissa. Se on yhteydessä pikkuaivoihin ja se osallistuu muun muassa ihmisen liikkeiden säätelyyn.
Rich Fogel
Richard H. Fogel Jr. on kaksi kertaa Daytime Emmylla palkittu yhdysvaltalainen televisiokäsikirjoittaja, animaattori ja televisiotuottaja. Hän on useimmiten työskennellyt DC Comicsiin perustuvissa animaatiosarjoissa, kuten The Super Powers Team: Galactic Guardians, Teräsmies, The New Batman Adventures, The Zeta Project ja Justice League.
Laurent Guyot
Laurent Guyot (s. 17. joulukuuta 1969) on ranskalainen jalkapallovalmentaja ja entinen puolustaja. Kesästä 2021 lähtien hän on toiminut ranskalaisen FC Annecyn päävalmentajana.
Ura pelaajana
Guyot aloitti ammattilaisuransa FC Nantes'ssa 1985. Hän profiloitui Kanarialintujen puolustajana edustaen seuraa 13 vuoden ajan 191 ottelussa. Maalinteossa hän onnistui kahdesti. 1998 hän siirtyi Nantes'sta Toulouseen, jossa peliaika kuitenkin jäi vähiin. Yhden kauden jälkeen hän jättikin joukkueen ja pelasi uransa viimeiset kolme kautta 1999–2002 En Avant de Guingampissa.
Ura valmentajana
Peliuransa jälkeen Guyot on jatkanut jalkapallon parissa ja toiminut juniorivalmentajana FC Nantes'n organisaatiossa. Kesäkuussa 2009 hän allekirjoitti kaksivuotisen sopimuksen pääsarjaan nousseen US Boulognen kanssa. Hänen apulaisvalmentajana uran ensimmäisellä päävalmentajakaudella toimi entinen seurakaveri Serge Le Dizet. Kaksikko ei onnistunut pitämään Boulognea liigassa yhtä kautta pidempään. Putoamisesta huolimatta Guyot sai jatkaa tehtävässään. Joulukuun lopulla 2010 seurajohto erotti Guyot'n Boulognen ollessa Ligue 2:n keskikastissa turhan kaukana noususijoista.
Kesäkuussa 2015 Guyot siirtyi kanadalaisen Toronto FC:n palvelukseen joukkueen akatemian johtajaksi. Tammikuussa 2018 hän siirtyi joukkueen reservijoukkueen päävalmentajaksi. Hän jätti tehtävänsä Torontossa kesäkuussa 2018 ja siirtyi Belgian pääsarjaan nousseen Cercle Bruggen päävalmentajaksi. Guyot'n johdolla nousijajoukkue Cercle säilytti sarjapaikkansa kauden 2018/19 päätteeksi. Kauden jälkeen Guyot jätti joukkueen ja palasi US Boulognen päävalmentajaksi Ranskan Nationaliin.
Guyot toimi Boulognen päävalmentajana kahden kauden ajan. Toukokuussa 2021 hän jätti seuran ja siirtyi niin ikään Nationalissa pelanneen FC Annecyn päävalmentajaksi.
Petri Nieminen
Petri Nieminen (s. 26. marraskuuta 1963 Tampere) on entinen suomalainen jalkapalloilija.
Hän edusti SM-sarjassa Porin Pallo-Tovereita vuosina 1984–1987 ja Rovaniemen Palloseuraa 1988–1989. Veikkausliigassa hän pelasi PPT:ssä ja FC Jazzissa kaudet 1991–1992. Yhteensä Nieminen pelasi urallaan 174 pääsarjaottelua ja teki niissä 21 maalia.
SM-pronssia Nieminen voitti molempina RoPS:n kausinaan sekä FC Jazzissa vuonna 1992.
Pelaajauransa jälkeen Nieminen on toiminut juniorivalmennuksen parissa sekä valmentanut muun muassa Pirkkalan Jalkapalloklubia Kolmosessa.
Petri Niemisen veljet Marko ja Rami Nieminen ovat myös entisiä jalkapalloilijoita. Veljekset ovat pelanneet Suomessa yhteensä 768 pääsarjaottelua.
William Milne
William Milne (23. maaliskuuta 1852 Aberdeen, Skotlanti – 16. maaliskuuta 1923 Lontoo, Englanti) oli brittiläinen ampuja ja olympiamitalisti.
Antigone
thumb|300px|Maalaus Antigonesta hautaamassa [[Polyneikesta.]] Antigone oli kreikkalaisessa mytologiassa Theban kuninkaan Oidipuksen ja tämän äidin Iokasten tytär. Antigone suljettiin hautakammioon elävältä, koska hän oli vastoin hallitsevan Kreonin määräystä haudannut Thebaa vastaan sotineen veljensä Polyneikeen.
Antigone on Sofokleen tragedian Antigone päähenkilö. Näytelmässä esiintyy myös Antigonen sisar, Ismene.
Kainuun Voima
Kainuun Voima Oy on kajaanilainen energiayhtiö, jonka omistavat puoliksi Kajaanin kaupunki ja Kajaanin Energiatuotanto Oy. Kaupunki on vuokrannut osuutensa Loiste Energia Oy:n käyttöön. Kainuun Voima tuottaa lämpö- ja vesivoimaa.
ProMan
ProManin perusti vuonna 1988 sen nykyinen toimitusjohtaja Lars Wikholm. ProMan työllistää yrityskaupan neuvontapalveluissa kuusi henkilöä Suomessa ja yhden Virossa. Lisäksi yrityksellä on oma kolmen hengen Advisor Board.
Kainuun Voima
Yhtiön toimitusjohtaja on Kimmo Keinänen.
Historia
Yhtiö perustettiin 26. kesäkuuta 1986. Se oli Suomen ensimmäinen kunnan ja yksityisen suurteollisuuslaitoksen yhdessä perustama voimayhtiö. Kajaanin kaupunki vuokrasi vuonna 1994 osuutensa yhtiöstä Kainuun Sähkö Oy:lle (nykyisin Loiste Energia Oy).
ProMan
ProManin pääkonttori sijaitsee Helsingissä Korkeavuorenkadulla ja aluekonttorit Porvoossa ja Salossa. Virossa toimii tytäryhtiö ProMan Eesti Oü. ProMan on vuodesta 2002 lähtien ollut Suomen edustaja kansainvälisessä IMAP-yrityskauppaketjussa (International Network of M&A Partners). IMAP-jäsenyyden kautta se on ollut mukana toteuttamassa kansainvälisiä yritysjärjestelyjä.
Kainuun Voima
Yrityksen myyntisuunnitelma
Toukokuussa 2009 Yle Uutiset kertoi suunnitelmista yhdistää Kainuun Voima Kajaanin Lämpöön. Tarkoituksena oli myydä yhdistelmä ensisijaisesti kansainväliselle E.ON-energiayritykselle. Kainuun Voiman Tihisenniemen höyryvoimala oli teholtaan ylimitoitettu UPM-Kymmenen Kajaanin paperitehtaan sulkemisesta lähtien. Kevään 2009 aikana oli tarkoitus selvittää, mikä on pienin teho, jolla voimalan pääkattilaa voidaan käyttää kannattavasti. Kesäkuussa 2009 kuitenkin ilmoitettiin, ettei Kainuun Voimaa myydä, kun E.ON Nordic vetäytyi ostoaikeista.
ProMan
ProMan on yhdessä pohjoismaisten IMAP-kumppaneidensa kanssa toteuttanut eniten yrityskauppoja Pohjoismaissa vuosina 2007, 2008 ja 2009. Vuonna 2009 ProMan toteutti suomalaisista yrityskaupan neuvonantajayrityksistä eniten yrityskauppoja Suomessa. Perustamisestaan lähtien se on ollut mukana toteuttamassa yli sataa yrityskauppaa.
Kainuun Voima
Voimalaitokset
Tihisenniemen lämpövoimalaitos on rakennettu UPM:n tehdasalueelle Kajaanin Tihisenniemelle. Se tuottaa suurimman osan Kajaanin kaupungin tarvitsemasta kaukolämmöstä ja lisäksi sähköä. Aiemmin voimalaitos tuotti myös Kajaanin paperitehtaan tarvitseman prosessihöyryn suurilta osin vuosina 1989–1999 ja kokonaan vuosina 1999–2008 paperitehtaan sulkemiseen 17.12.2008 saakka.
Kainuun Voimalla on yhteensä kolme vesivoimalaa Kajaaninjoessa, joissa on yhteensä kuusi turbiinia.
Hammassepät
Hammassepät (Denticollis) on seppien heimoon kuuluva kovakuoriaissuku. Suvun lajimäärä vaihtelee eri lähteissä. Suomessa suvun lajeista on tavattu kaksi. Suvun lajeja esiintyy holarktisella alueella.
Brjuškovo (Velikaja)
Brjuškovo on järvi Luoteis-Venäjällä Pihkovan alueen Opotškan piirissä.
Maantietoa
Järvi on 1,6 kilometriä pitkä, 0,52 kilometriä leveä ja sen pinta-ala on 60 hehtaaria. Se sijaitsee viisi kilometriä Opotškan kaupungista pohjoiseen laajalla suoalueella, joka jää sivujoen Kudkan ja sen pääjoen Velikajan väliin. Järvi on laaja suojärvi, jonka reunasta on nostettu turvetta. Samalla suolla on kolme muuta suojärveä. Järvi on saareton ja autio.
Suon kaakkoisosan eteläpuolella sijaitsee tyhjentynyt kulmakunta Brjuškovo, etelämpänä lisäksi virkeitä ja suuri kylä Ljapuny sekä pienemmät kulmakunnat  Pogoreltsevo, Lemešiha  ja Galuha. Järvelle ei tule tietä.
Luontoarvoja
Järvi on suojärvi, mutta se ei enää ole karu, vaan siinä kasvaa ilmakuvista päätelleen runsas vesikasvillisuus.
Vesistösuhteita
Brjuškovon laskuoja on Velikajan sivujoki (-oja) ja kuuluu siten Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Brjuškovon laskuoja on johdettu jo alusta alkaen turvetuotantoalueen kuivatusojiin ja niiden jatke jatkuu suoraksi kaivettuna johto-ojana Velikajaan asti, mihin se lopuksi yhtyy.
Järvessä elää ainakin hauki, särki, ahven, ruutana, suutari ja mutakala. Suojärven pohja on mutaa ja sen rannat ovat turvemaata. Järven rannat ovat osittain hyllyvää hetteikköä.
St. Petrikirche
thumb|300px|St. Petrikirche oikealla; vasemmalla [[Chemnitzin oopperatalo.]] St. Petrikirche on evankelinen kirkkorakennus saksalaisessa Chemnitzin kaupungissa, Theaterplatzin laidalla. Se on rakennettu vuosina 1885–1888 leipzigilaisen arkkitehdin Hans Engerin suunnitelmien pohjalta ja edustaa uusgoottilaista arkkitehtuuria. Kirkon torni yltää 82 metrin korkeuteen ja 4000-piippuiset urut on rakentanut vuonna 1888 weißenfalsilainen urkurakentamo Friedrich Ladegast. Kirkko on 59 metriä pitkä ja 36 metriä leveä.
Aiheesta muualla
50.83861°N, 12.925°W
DIC
DIC voi tarkoittaa seuraavia:
Samuel Johnson
pienois|[[Joshua Reynolds, Samuel Johnson, 1772.]] Samuel Johnson (7. syyskuuta 1709 / 18. syyskuuta 1709 Lichfield – 13. joulukuuta 1784) oli englantilainen kirjailija, esseisti, runoilija, elämäkertakirjoittaja ja kriitikko. Hän laati vuonna 1755 painetun englannin kielen sanakirjan A Dictionary of the English Language.
Johnson oli Lontoon kirjallisten piirien keskeinen hahmo 1700-luvulla. Hän perusti vuonna 1764 Literary Clubin, jonka jäseniä olivat Edmund Burke, Adam Smith ja James Boswell. Boswell ja Johnson matkustivat yhdessä 1773 Skotlantiin ja Hebrideille, jota Johnson kuvasi teoksessa Journey to the Western Isles of Scotland (1775). Boswell kirjoitti Johnsonista niin tarkan ja elävän kuvauksen, että siitä on myöhemmin voitu päätellä, että Johnsonia vaivasi kroonisen masennuksen lisäksi Touretten oireyhtymä.
Monet Johnsonin lauseista elävät sitaatteina:
Lordi Carnarvon
Lordi Carnarvon (oik. George Edward Stanhope Molyneux Herbert, viides Carnarvonin jaarli (26. kesäkuuta 1866 Highclere Castle, Hampshire, Englanti, Yhdistynyt kuningaskunta – 5. huhtikuuta 1923) oli englantilainen aatelismies, joka tunnetaan faarao Tutankhamonin haudan kaivausten rahoittajana.
Lordi Carnarvon oli innokas amatööriegyptologi, joka vuonna 1907 rahoitti Howard Carterin kaivauksia. Vuonna 1922 he avasivat yhdessä Tutankhamonin hautakammion Kuninkaiden laaksossa. Kuukausia myöhemmin Carnarvon kuoli äkillisesti hyttysen piston jälkeen, mikä antoi aihetta spekulointiin muumion kirouksesta.
Lester Rodney
thumb|Lester Rodney Lester Rodney (17. huhtikuuta 1911 – 20. joulukuuta 2009) oli yhdysvaltalainen toimittaja. Hän oli etnisten ryhmien tasa-arvon kannattaja. Hän vaikutti muun muassa värimuurin murtamisessa baseballissa.
Lester Rodney syntyi New Yorkissa. Hänen vanhempansa olivat Isabel Cotton ja Max Rodney. Rodneyn lapsuudessa tämän isä menetti työnsä ja perhe joutui koville. Ennen toista maailmansotaa Rodney työskenteli toimittajana. toisessa maailmansodassa hän palveli Tyynellämerellä.
Rodney asui Walnut Creekissä Kaliforniassa. Hän jäi leskeksi 2004 ja kuoli 98-vuotiaana vuonna 2009.
Mana Poolsin kansallispuisto
thumb|250px|Näkymä Mana Poolsin kansallispuistosta.
Mana Poolsin kansallispuisto on luonnonsuojelualue Zimbabwessa, eteläisessä Afrikassa. Se sijaitsee Sambesi-joen varrella, missä tulvat muuttavat vuosittain niittymaan mataliksi järviksi ja lammikoiksi. Kun tulvalammikot kuivuvat hitaasti kuivan kauden kuluessa, ne houkuttelevat eläimiä juomaan. Alue on yksi Afrikan tunnetuimmista paikoista, joissa voi nähdä suuria villieläimiä: virtahepoja, krokotiileja ja kuivalla kaudella norsuja ja puhveleita.
Mana tarkoittaa šonan kielellä neljää, ja nämä neljä ympärivuotista lammikkoa ovat syntyneet kuroutumalla Sambesijoen meanderimutkista.
Mana poolsin kansallispuiston pinta-ala on 2 500 neliökilometriä. Matkailunähtävyytenä se tarjoaa vähemmän palveluita kuin muut eteläisen Afrikan kansallispuistot. Puisto on Unescon maailmanperintökohde.
Pyhittäjä Gregorioksen luostari
Pyhittäjä Gregorioksen luostari ( tai Μονή Γρηγορίου, Moní Grigoríou, myös Gregorioun luostari, Grigorioun luostari) on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Gregorioksen luostari on sijalla seitsemäntoista.
thumb|left|240px|Pyhittäjä Gregorioksen luostaria. Pyhittäjä Gregorioksen luostari on perustettu 1300-luvulla. Sen perustaja oli pyhittäjä Gregorios, josta luostari on saanut nimensä. Luostarissa oli vakavat tulipalot vuosina 1500 ja 1762. Luostari rakennettiin kummallakin kerralla uudelleen ulkoisen tuen voimin. Välillä luostari taantui ja siirtyi idiorytmiseen kilvoittelutapaan. Se palasi kinobioottiseen elämäntapaan vuonna 1840. Vuonna 2011 luostarissa oli 96 asukasta.
Luostari sijaitsee Athoksen niemimaan länsirannikon eteläosassa lähellä merenrantaa. Luostarin pääkirkko (katholikon) on rakennettu vuonna 1770 ja sen seinämaalaukset ovat vuodelta 1779. Kirkko on omistettu Pyhälle Nikolaokselle. Kirkkoa laajennettiin vuosina 1840 ja 1851. Luostariin kuuluu seitsemän kappelia sen sisäpuolella ja kuusi sen ulkopuolella, kuusi keljaa sekä muita asuntoja. Luostarin kirjastossa on 279 käsikirjoitusta ja noin 6 000 painettua kirjaa.
Luostarin pohjoispuolella linnuntietä noin 1,5 kilometrin päässä sijaitsee Simonópetran luostari ja kaakkoispuolella noin kahden kilometrin päässä Pyhän Dionysioksen luostari.
Lauluja rakkaudesta (elokuva)
Lauluja rakkaudesta on vuonna 2020 ensi-iltansa saanut suomalainen dokumenttielokuva, jonka on ohjannut Anu Kuivalainen. Elokuvan teemoja ovat rakkaus ja vanheneminen.
Olkalihas
thumb|Olkalihas on kuvassa väritettynä.Olkalihas on kyynärnivelen koukistajalihas. Se on olkaluun alimpien kahden kolmasosan anteriorisella puolella hauislihaksen alla. Olkalihas lähtee hartialihaksen kyhmyn (tuberositas deltoidea) distaalipuolelta. Se kiinnittyy kyynärluun kyhmyyn (tuberositas ulnae).
Olkaluuta hermottaa lihas-ihohermo.
Luettelo vapaaottelun painoluokista
Tämä on luettelo vapaaottelussa käytetyistä painoluokista.
Vapaaottelun yhdistetyt säännöt
Yhdysvalloissa vapaaottelutapahtumia valvovat osavaltioiden urheilukomissiot. Kaikki komissiot soveltavat samoja yhdistettyjä vapaaottelun sääntöjä, jotka Kalifornian komissio muotoili vuonna 2000 ja New Jerseyn komissio otti ensimmäisenä käyttöön 2001. Säännöt määrittelevät yhdeksän painoluokan maksimipainot. Superraskaalle sarjalle määritellään alapaino, 265 paunaa eli 120,2 kiloa.
Yhdistettyjen sääntöjen mukainen, paunoihin perustuva painoluokitus on yleinen kaikkialla maailmassa. Sitä noudattavat mm. Ultimate Fighting Championship ja Strikeforce. Suomessa sitä sovelletaan, lähimpään täyteen kiloon muokattuna, Suomen Vapaaotteluliiton alla oteltavissa tapahtumissa.
Shooto
Japanilainen Shooto-organisaatio perustettiin vuonna 1985. Koska Japanissa ei ole kamppailulajeja valvovia viranomaisia eikä vapaaottelun yhdistettyjä sääntöjä ollut vielä kehitetty Yhdysvalloissa, organisaatiolla oli vapaat kädet määritellä omat painoluokkansa.
Suomessa Shooto Finland soveltaa tätä painoluokkajakoa.
Strikeforcen naistensarja
Vapaaottelun yhdistetyt säännöt eivät ole määritelleet naisottelijoiden painoluokkia. Suurin naisten otteluita järjestävä organisaatio, Strikeforce, on luonut oman järjestelmänsä.
Säiliöauto
Suuret säiliöautot ovat yleensä kapasiteetiltaan 20800 litrasta 34000 litraan. Pienempien säiliöautojen tilavuus on pienempi kuin 11000 litraa. Autojen koko on viimeisen 50 vuoden aikana kasvanut tuntuvasti, sillä esimerkiksi 1960-luvun alussa säiliöautojen sallittu tilavuus oli Suomessa enintään 5 kuutiometriä. Autot voivat olla joko itsekantavia tai kantavalle alustalle kiinnitettyjä säiliöitä. Suomessa Hollming on valmistanut erikoiseen suunnitteluratkaisuun perustuneita itsekantavia säiliöautoja, joissa säiliö toimi samalla auton runkona. Akselistot ja ohjaamo liitettiin suoraan kiinni säiliöön, jolloin ajoneuvolle saatiin parempi hyötykuorma. Näitä erikoisia säiliöautoja valmistettiin vuosina 1980–1985 noin sata kappaletta.
Suomessa oli vuonna 2006 liikenteessä yhteensä noin 400 niin sanottujen kirkkaiden tuotteiden säiliöautoa (bensiini, dieselöljy, kevyt polttoöljy) ja noin 60 raskaiden öljytuotteiden säiliöautoa. Lisäksi käytössä oli muutamia kymmeniä muiden öljytuotteiden, kuten nestekaasun kuljetukseen. Öljykuljetuksiin sopivien tankkiautojen määrä on 2000-luvulla puolittunut 1990-luvun tasosta. Suomen säiliöautokannan pienenemistä pidetään jopa uhkana maan energiahuollolle mahdollisessa kriisitilanteessa. Vähennys johtuu pääosin öljyn markkinaosuuden pienenemisestä kiinteistö- ja aluelämmityksessä. Kaluston riittävyyden arvioidaan joutuvan koetukselle, jos öljyä jouduttaisiin äkkiä kuljettamaan suuria määrin varastoista lämpölaitoksille.
Säiliöautoja käytetään yleisesti myös lypsykarjan pidossa maidon kuljetukseen suoraan tilatankeista meijereihin. Lisäksi niitä käytetään muun muassa talous- ja sammutusveden kuljetukseen. Pohjaveden ehtyessä tai pilaantuessa puhdasta vettä joudutaan säännöstelemään ja kuljettamaan yhdyskunnille säiliöautoilla pitkienkin matkojen takaa. Pelastuslaitoksilla on puolestaan tulipalojen sammutusta varten käytettävissään säiliöyksiköiksi kutsuttuja säiliöautoja, etenkin alueilla, joille ei ole rakennettu vesipostiverkostoa. Suomessa pelastuslaitoksilla oli vuonna 2008 säiliöautoja lähes 600 kappaletta.
Antinoos
thumb|Antinous Ecouen
Antinoos (lat. Antinous) (n. 111–130) oli Rooman keisarin Hadrianuksen kauneudestaan kuuluisa rakastaja. Antiikin taiteessa ja myöhemmän ajan kielenkäytössä hän on nuoren, miehisen kauneuden perikuva.
Hadrianus oli löytänyt Antinoosin Kreikasta. Purjehtiessaan Hadrianuksen kanssa Egyptissä Antinoos hyppäsi jostakin syystä Niiliin ja kuoli. Tarinan mukaan hän halusi pitkittää teollaan Hadrianuksen elämää. Toisen tarinan mukaan kyseessä oli vahinko. Hadrianus suri poikaystäväänsä, julisti tämän jumalaksi, perusti hänelle kaupungin (Antinoopolis) ja pystytti hänelle patsaita ja temppeleitä.
De revolutionibus orbium coelestium
De revolutionibus orbium coelestium oli tähtitieteilijä Nikolaus Kopernikuksen kirja, jossa esitettiin aurinkokeskinen maailmankuva. Kopernikus aloitti kirjan kirjoittamisen vuonna 1506 ja sai sen valmiiksi vuoteen 1530 mennessä. Kirja julkaistiin vasta Kopernikuksen kuoleman jälkeen, vuonna 1543. Kopernikuksen oppilas Georg Joachim Rheticus auttoi käsikirjoituksen viimeistelyssä ja valvoi teoksen painamista, johon hän oli saanut Kopernikuksen suostuteltua.
thumb|left|200px|Aurinkokeskeinen malli [[Aurinkokunta|aurinkokunnasta Kopernikuksen käsikirjoituksessa.]]
Katolinen kirkko ja Martti Luther vastustivat uutta todellisuuskäsitystä, mutta vasta Galileo Galilein havaintojen jälkeen vuonna 1616 kirja joutui kirkon kiellettyjen kirjojen listalle Index librorum prohibitorum.
Vasta vuonna 1992 kirkko myönsi Galilein olevan oikeassa.
Anakreon
Anakreon (, ; n. 582/579–495/485 eaa.) oli antiikin kreikkalainen lyyrinen runoilija, joka oli kotoisin Teoksesta. Hellenistisellä kaudella hänet luettiin yhdeksi yhdeksästä lyyrisestä runoilijasta.
Elämä
Anakreon oli kotoisin Teoksen kaupungista Jooniasta, Vähästä-Aasiasta. Hänen elämästään tiedetään antiikin lähteistä vain vähän. Hän vaikuttaa viettäneen nuoruutensa kotikaupungissaan, ja siirtyneen myöhemmin suuren osan sen asukkaista tavoin Traakian Abderaan, kun persialaiset valtasivat Teoksen Harpagoksen johdolla noin vuonna 540 eaa.
pienoiskuva|vasen|upright=0.64|Anakreonin patsas Monte Calvosta 100-luvulta. Perustuu mahdollisesti [[antiikin Ateena|Ateenan Akropoliilla olleeseen alku­peräis­veistokseen. Ny Carlsberg Glyptotek.]] Myöhemmin Anakreon siirtyi Samokselle tyranni Polykrateen hoviin, missä hän kirjoitti useita lauluja tämän ylistykseksi. Anakreon oli Polykrateen suuressa suosiossa, ja hänen kerrotaan pehmentäneen tyrannin luonnetta musiikillaan. Hän toimi myös tyrannin pojan opettajana.
Polykrateen kuoltua vuonna 522 eaa. Anakreon siirtyi Ateenaan tyranni Hipparkhoksen kutsusta. Tämän kerrotaan lähettäneen viisikymmensoudun häntä noutamaan. Ateenassa Anakreon tutustui Simonideehen ja muihin runoilijoihin, jotka olivat kerääntyneet Hipparkhoksen lähipiiriin. Hän tutustui myös muiden merkkisukujen jäseniin, ja ylisti erityisesti Kritiaan Dropideen pojan kauneutta. Toiminta Polykrateen ja Hipparkhoksen hoveissa tekee Anakreonista ensimmäisiä hovirunoilijoita.
Anakreonin kuolema ajoitetaan noin vuoteen 495–485 eaa. Lukianos sanoo hänen eläneen 85-vuotiaaksi. Simonides kirjoitti kaksi epitafia hänen kunniakseen. Anakreonin kuolinpaikkaa ei kuitenkaan tunneta. Simonideen toinen epitafi vaikuttaa sanovan, että hänet haudattiin Teokseen, johon hän olisi palannut Hipparkhoksen kuoleman vuonna 514 eaa. jälkeen. Toisen perinteen mukaan hän olisi kuitenkin Teokseen palattuaan paennut uudestaan Abderaan vuoden 495 eaa. Joonian kapinan vuoksi. Tämä perinne on kuitenkin mitä ilmeisimmin kehittynyt sekaannuksesta teoslaisen alkuperäiseen muuttoon Abderaan.
Antiikin lähteet esittävät Anakreonin yksimielisesti mitä nautinnonhakuisimpana ihmisenä, ja sama vaikutelma syntyy myös hänen runoistaan, joiden ansiosta hänet tunnetaan viinin ja lemmen ylistäjänä. Tyranni Polykratesta ylistäessään hän vaikuttaa ylistävän ehkä enemmän kauniita nuorukaisia, jotka tämä oli koonnut hänen ympärilleen.
Erään tarinan mukaan Anakreon olisi rakastanut Sapfoa, mutta tämä on mitä epätodennäköisintä jo pelkästään ajoituksenkin vuoksi. Toisen tarinan mukaan Anakreon olisi kuollut tukehtumalla viinirypäleen siemeneen, mutta tämäkin kuulostaa lähinnä hänen maineeseensa perustuvalta runolliselta kuvitelmalta. Antiikin kirjallisuudessa Anakreon kuvataan järjestään vanhana harmaahapsisena miehenä, mikä perustunee hänen myöhempään tuotantoonsa, mutta samalla unohtuu se, että huippuaikanaan Polykrateen hovissa hän oli vielä hyvin nuori.
Aito runous
Anakreon jatkoi runoudellaan lesboslaisen lyriikan eli Alkaioksen ja Sapfon perinnettä. Anakreonin runot olivat monodista lyriikkaa. Hänen suosikkirunomittojaan olivat khoriambi ja ionicus a minore. Häneltä tunnetaan myös elegioita ja epigrammeja. Anakreon käytti paljon samoja teemoja kuin Alkaios, mutta hänen tyylinsä oli kesympää verrattuna Alkaioksen janoisiin ja rajuihin juomalauluihin. Aiheet liittyvät usein pitoelämään, homo- ja heteroseksuaaliseen rakkauteen ja joskus myös politiikkaan. Runokielenään Anakreon käytti joonialaista murretta.
pienoiskuva|upright=0.7|Anakreon uhraa [[khariitit|khariiteille. Antonio Zucchi, 1770.]] Hellenistisen kauden oppineet jakoivat Anakreonin runot viiteen kirjaan niiden runomittojen mukaan. Myös Suda mainitsee viisi kirjaa Anakreonin runoja, jotka olivat olemassa vielä tuohon aikaan. Nykyaikaan hänen aidoista runoistaan on kuitenkin säilynyt vain muutamia katkelmia.
Seuraava esimerkkikatkelma on Päivö ja Teivas Oksalan suomentama ja noudattaa alkuperäistä elegiamittaa:
Anakreonin mukaan on nimetty lyyrinen runosäe anakreonteus eli Anakreonin säe.
Anakreonttinen runous
Runokokoelma Anakreonteia (lat. Anancreontea) on liitetty Anakreonin nimeen, mutta on todellisuudessa epäperäinen ja syntynyt pitkän ajan kuluessa myöhäiseltä hellenistiseltä kaudelta varhaiselle bysanttilaiselle kaudelle. Tällaista Anakreonia jäljittelevää, samaan malliin ja samoissa runomitoissa kirjoitettua runoutta kutsutaan anakreonttiseksi runoudeksi. Anakreonteiassa yleisin runomitta on katalektinen jambinen dimetri, joka esiintyy vain kerran Anakreonin aitojen katkelmien joukossa. Myöhemmät runot voidaan erottaa alkuperäisistä myös tyyliin ja anakronismien avulla.
Jälkimaine ja vaikutus
Hellenistisellä kaudella aleksandrialaiset tekstikriitikot lukivat Anakreonin yhdeksän tärkeimmän lyyrisen runoilijan kaanoniin. Ateenalaisten kerrotaan pystyttäneen Anakreonin patsaan Akropoliille, ja Kööpenhaminassa Ny Carlsberg Glyptotekissa oleva veistos saattaa olla tämän myöhempi roomalaisaikainen kopio. Teoslaiset löivät Anakreonin kuvan rahoihinsa.
Mainittu Anakreonteia-kokoelma on tärkeimpiä esimerkkejä Anakreonin runouden myöhemmästä vaikutuksesta kreikankielisessä runoudessa aina bysanttilaiselle keskiajalle saakka. Sen lisäksi Anakreon vaikutti roomalaiseen runouteen ja etenkin Horatiukseen. Anakreonteian tultua uudelleen tunnetuksi 1500-luvulla se vaikutti renessanssirunouteen Ranskassa, jossa Anakreonia jäljitteli erityisesti Pierre de Ronsard. Saksalaisessa kirjallisuudessa taas toimi 1700-luvulla Anakreontiker-ryhmä. Anakreonin vaikutusta on muun muassa Johann Wolfgang von Goethellä, Friedrich Schillerillä ja Gotthold Ephraim Lessingillä. Suomessa samankaltaista vaikutusta voidaan havaita muun muassa Henrik Gabriel Porthanilla ja Johan Ludvig Runebergilla.
Yle Radio 1
Yle Radio 1 (vuoteen 2003 (Radio) Ylen Ykkönen, vuoteen 2012 YLE Radio 1) on vuoden 1990 radiouudistuksessa toimintansa aloittanut valtakunnallinen Yleisradion radiokanava. Suomen ainoan radiokanavan (1926–1963), yleisohjelman (1963–1985) ja 1-verkon (1985–1990) jatkajana Yle Radio 1 on kulttuurin, asiapuheen ja radiodraaman (kuunnelmat) sekä klassisen musiikin, jazzin ja kansanmusiikin kanava. Öisin kanavalla esitetään klassista musiikkia ohjelmassa Yöklassinen.
Ohjelmakaavio
Kanavan ohjelmisto on viikoittain melko muuttumaton. Alla on esimerkki Yle Radio 1:n ohjelmistosta syyskuulta 2023. Siitä on kuitenkin jätetty pois uutislähetykset ja muut vain muutaman minuutin mittaiset ohjelmat.
Yleistä
Yle Radio 1:n lähetys kuului vuosina 2001–2017 Yle Teemalta silloin kun kanavalla ei ollut tv-lähetystä sekä päivisin Ylen Uutisikkunan taustaäänenä vuodet 2000–2012.
Teemoitetut kesäohjelmistot
Vuodesta 2005 lähtien Yle Radio 1:llä on ollut jokin kesäteema. Vuoteen 2021 asti tämä perinne ajoittui kesäkuuhun. Yle Teema -kanavan mukaantulosta eli vuodesta 2022 lähtien määritelmänä on ollut yleisesti ja ilman kuukausisidonnaisuutta nimenomaan koko kesän teemoittaminen. Kuitenkin radiopuolella tämän teemoittamisen ydinaika on ollut jokseenkin kesän alkupuoli. Teemat ovat olleet seuraavia:
HMS Ambuscade (F172)
HMS Ambuscade (viirinumero F172) oli Britannian kuninkaallisen laivaston tyypin 21 fregatti Falklandin sodassa.
Valmistus
Alus tilattiin Yarrow Shipbuildersilta Glasgow’sta, missä köli laskettiin 1. syyskuuta 1971 telakkanumerolle 1008. Se laskettiin vesille 18. tammikuuta 1973 kumminaan laivaston tarkastajan puoliso Lady Griffin ja valmistui 5. syyskuuta 1975.
Palvelus
Aluksen palvelukseen oton jälkeen aloitettiin miehistön koulutus ja lopulliset koeajot, jotka päättyivät kesällä 1976. Tämän jälkeen alus partioi, osallistui harjoituksiin sekä oli huolloissa, kunnes se liitettiin maaliskuussa 1977 Naton Atlantille sijoitettuun laivasto-osastoon. Osaston mukana alus osallistui lukuisiin harjoituksiin ja vierailuihin kummallakin puolella Atlanttia.
Alus kuului 1982 Falklandille lähetettyyn laivasto-osastoon. Vaikka se selvisi sodasta vaurioitta, aluksen runkoon tuli kovissa olosuhteissa murtumia. Huollossa aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. Alukselle asennettiin 1984–1985 Exocet-merimaaliohjukset.
Se kolaroi 1983 Intian valtamerellä Yhdysvaltain laivaston USS Dalen kanssa, jolloin aluksen keula katkesi. Alus oli kuusi viikkoa Bombayssa telakalla, jossa keula rakennettiin uudelleen. Ambuscade avusti 8. kesäkuuta 1984 merihätään joutunutta kuunari Stena of Sitoota Pohjanmerellä.
Pakistanin laivastossa
Alus poistettiin palveluksesta ja myytiin Pakistanille 28. heinäkuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen Tariqiksi. Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.
Gájanas
GÁJANAS (pohjoissaamea, suomeksi kaiku) on nelihenkinen vuoden 2016 alussa perustettu yhtye, jonka musiikissa on vaikutteita saamelaisesta perinnemusiikista. Musiikissa ja joiuissa korostuu alkuperäiskansan vahva yhteys luontoon.
Gájanas on monikulttuurinen yhtye. Joikaaja-laulaja Hildá Länsman on pohjoissaamelainen muusikko ja kotoisin Utsjoelta. Hänen äitinsä on Angelin tytöt -yhtyeestä soolouralle lähtenyt muusikko Ulla Pirttijärvi-Länsman. Basisti Erkki Feodoroff puolestaan on kolttasaamelainen, ja hän on kotoisin Inarista. Yhtyeen rumpali Kevin Francett ja kitaristi Nicholas Francett ovat veljekset, joiden sukujuuret ovat Ahvenanmaalla ja Pohjois-Amerikassa. Yhtyeen oman luonnehdinnan mukaan monikulttuurisuus kuuluukin musiikissa vahvasti.
Gájanasin kokoonpano on aikaisemmin esiintynyt yhtyeellä nimeltä Out of the Woods. Gájanasin alkuaikoina yhtye osallistui "saamelaisten euroviisuiksi" kutsuttuun Sámi Grand Prix -laulukilpailuun ja sijoittui siinä toiseksi kappaleella ”Áiggiid čađa”. Gájanaksen debyyttialbumi Čihkkojuvvon julkaistiin saamelaisten kansallispäivänä 6. helmikuuta 2021. Gájanaksen kappale Diamántadulvvit nousi levyn julkaisun jälkeen Kanadan top 30 -maailmanmusiikkilistan ensimmäiseksi. Yhtye voitti kesäkuussa 2021 albumillaan kansainvälisen palkinnon The Summer Solstice Indigenous Music Awards 2021, Canada - The International Indigenous Artist-group Recording of the Year.
LeChuck
LeChuck (oik. nimi Charles LeChuck) on yksi LucasArtsin Monkey Island -pelisarjan päähahmoista. LeChuck on elävä kuollut merirosvokapteeni, joka esiintyy eri olomuodoissa. Hän on pelisarjan päähenkilön, Guybrush Threepwoodin, päävihollinen.
Căușeni
Căușeni on kaupunki eteläisessä Moldovassa ja Căușenin piirin hallintokeskus. Se sijaitsee maanteitse noin 73 kilometriä Moldovan pääkaupunki Chișinăusta kaakkoon. Kaupungin väkiluku oli vuoden 2014 alussa noin 19 900 ja koko Căușenin piirin 91 300. Kaupungin väkiluku oli kasvanut runsaalla 2 000 hengellä vuosikymmenessä, sillä vuoden 2004 väestönlaskennassa asukkaita oli 17 757.
Kaupungissa on 1600-luvulla aiemman puukirkon paikalle rakennettu, Neitsyt Marian taivaaseenastumiselle pyhitetty tiilinen kirkkorakennus, jonka sisäseinät ja -katto on maalattu täyteen kristillisiä kuvia. Osa kuvista tiedetään olevan vuodelta 1763. Rakennus on paikkakunnan vanhin ja Moldovan ainoa rakennus, jossa on keskiaikainen fresko. Kirkon avoinnaolo tutustumista varten on kuitenkin satunnaista.
Köyhäksi luonnehditun piirin keskukseen pääsee pääkaupungista busseilla ja reittitaksilla (maršrutka) edullisesti. Pääkaupungista Căușeniin johtava rautatie kulkee autonomisen, kapinallisen Transnistriaan kuuluvan Benderin kautta. Erään lähteen mukaan ratayhteys olisi nyttemmin myös lännempää, pian Chișinăun itäpuolelta etelään johtavan rataosuuden kautta.
Ponthieu
Ponthieu oli keskiaikainen kreivikunta Picardien alueella. Se oli englantilaisten läänityksenä vuosina 1279–1360 ja Englannin kuninkaan omistuksessa vuoteen 1369. Tämän jälkeen se siirtyi Burgundin herttuakunnan ja Ranskan omistukseen. Ponthieun pääkaupunki oli Abbeville.
Ponthieun nimi on edelleen käytössä eräissä ranskalaisissa paikannimissä, kuten Millencourt-en-Ponthieu ja Crécy-en-Ponthieu, jonka lähellä käytiin merkittävä Crécyn taistelu satavuotisessa sodassa.
EDGE (Doom)
EDGE eli Enhanced Doom Gaming Engine on Doomille kehitetty pelimoottori. Sen avulla voi pelata vanhoja Doom-pelejä käyttäen pelkästään IWAD-tiedostoa (alkuperäinen *.wad) alkuperäisestä Doomista. IWAD sisältää kaikki äänet, kentät ja animaatiot, mutta ei tekoälyä. EDGE:n avulla muidenkin on helppo tehdä omia Doom-jatko-osia, lisäyksiä ja kenttiä, tai vaikka kokonaan uudenlaisia, mutta EDGE:n rajoissa kulkevia pelejä.
EDGE:n ominaisuuksiin kuuluu DDF Doom Definition Format, jonka avulla on mahdollista esimerkiksi muuttaa erilaisten olioiden ominaisuuksia tai tehdä RTS-skriptejä (Radius Trigger Scripting) pelin sisälle. Myös kenttiin on mahdollista tehdä muun muassa kaltevia lattioita, eri kulmassa olevia tekstuureita ja sektoreita toisten päälle, mikä ei ollut mahdollista alkuperäisessä Doomissa. Peliin voi lisätä hyvälaatuiset esimerkiksi MP3-tiedostoformaattia sisältävät musiikit ja äänet. Pelimoottori sisältää myös valo–varjo-systeemin. Nykyinen versio EDGE:stä sisältää myös moninpelimahdollisuuden lähiverkon ja internetin välityksellä. MD2 3D -mallinteet ovat yhteensopivia EDGE:n kanssa.
EDGE on GNU GPL lisensoitu vapaa ohjelma.
Aiheesta muualla
Doom source ports
Sota ja rauha (vuoden 1968 elokuva)
Sota ja rauha on neuvostoliittolainen elokuvasovitus Leo Tolstoin romaanista Sota ja rauha. Sergei Bondartšuk ohjasi elokuvan, osallistui sen käsikirjoittamiseen ja näytteli vielä keskeisen Pierre Bezuhovin roolin.
Elokuvan tuotanto kesti seitsemän vuotta ja se maksoi yli 100 miljoonaa Yhdysvaltain dollaria. Inflaation huomioon ottaen se maksaisi nykyrahassa ainakin 700 miljoonaa Yhdysvaltain dollaria eli sen mukaan Sota ja rauha olisi kallein koskaan valmistettu elokuva.
Kahdeksan tuntia ja neljä minuuttia kestävä eepos on myös yksi pisimpiä koskaan tehtyjä elokuvia. Se jakautuu neljään osaan, jotka ovat
Neuvostoarmeija antoi avustajiksi 15 000 sotilasta, joista 1 500 oli ratsumiehiä.
Elokuva sai parhaan vieraskielisen elokuvan Oscarin.
Suomen elokuvateattereissa Sotaa ja rauhaa esitettiin noin kuuden tunnin mittaisena. Yleisradion TV1-kanavalla se esitettiin tunnin mittaisina jaksoina joulukuussa 1971.
Arvioita
Video-oppaassa vuodelta 1994 Bello Romano sanoo hienon eeppisen elokuvan tekevän sodasta melkein kauniin runollista. Hän antaa sille neljä tähteä viidestä, mikä vastaa sanallista arviota ”erinomainen”.
Akilles
Akilles voi tarkoittaa seuraavia asioita:
Eino Valtanen
Eino Valtanen (19. elokuuta 1939 Kylmäkoski – 24. heinäkuuta 1985 Tampere) oli suomalainen iskelmälaulaja. Valtasen suurin suosio osui 1970-luvun puolenvälin humppa-aaltoon, ja hänen suurin hittinsä oli Jukka Kuoppamäen ja Chrisse Johanssonin kirjoittama ”No justiinsa juu” vuodelta 1978. Juice Leskinen kirjoitti Valtaselle kappaleita, joista laulun ”Hellurei ja hellät tunteet” Valtanen levytti myös Juice Leskinen Slamin kanssa.
Lee Wallard
Lee Wallard (8. syyskuuta 1911 New York – 28. marraskuuta 1963 St. Petersburg, Florida) oli yhdysvaltalainen kilpa-autokuljettaja. Hän ajoi Indianapolis 500 -kilpailun neljä kertaa vuosina 1948–1951, joista 1950-1960 kuuluivat F1-sarjaan. Hän voitti kyseisen kilpailun vuonna 1951 sekä ajoi kilpailun nopeimman kierroksen. Voiton merkitystä lisäsi entuudestaan, että Wallard oli kilpailuun osallistuessaan 40-vuotias, johti 159 kierrosta 200:sta ja alitti ensimmäisenä kyseisen kilpailun neljän tunnin aikarajan. Wallardin ajoura sai karmean käänteen, kun hän joutui neljä päivää myöhemmin Pennsylvanian Readingissa järjestetyssä sprint car -kilpailussa onnettomuuteen saaden pahoja palovammoja, minkä vuoksi hän joutui lopettamaan uransa. Hän yritti tehdä paluun kilparadoille osallistumalla Indianapolis 500 -testeihin vuosina 1952 ja 1954, mutta ei ollut taidoiltaan enää kilpailukykyinen.
Eino Valtanen
Valtanen opiskeli 1960-luvun alkuvuosina musiikin teoriaa, säveltapailua ja kontrabasson soittoa Tampereen Musiikkiopistossa. Ensimmäinen levytys oli vuonna 1964 taltioitu tango ”Pieni muru onnea”, B-puolellaan ”Kun rakkain saapuu”. Ensimmäisen albuminsa Pelimannin jäähyväiset Valtanen julkaisi 1976 ja viimeisen, nimeltään Tangokesä!, kuolinvuonnaan 1985.
Antoninuksen valli
thumb|250px|Antoninuksen valli (pohjoisempi) ja Hadrianuksen valli. Antoninuksen valli eli Antoninuksen muuri oli roomalainen rajavalli, joka erotti Britannian provinssin sen pohjoispuolelle jääneestä kelttiläisten alueesta. Valli rakennettiin vuosina 142−144 jaa. keisari Antoninus Piuksen aikana. Antoninuksen valli oli noin 60 kilometrin pituinen ja kulki Skotlannin poikki suunnilleen nykyisellä Glasgow−Edinburgh-linjalla, Old Kilpatrickista Borrowstounnessiin.
Suurimman osan roomalaishallinnon aikaa Britannian pohjoisrajana oli Hadrianuksen valli. Antoninuksen valli rakennettiin noin 20 vuotta Hadrianuksen vallin jälkeen, kun Rooma pääsi lyhyeksi ajanjaksoksi laajenemaan pohjoisemmaksi. Antoninuksen valli sijaitsee noin 160 kilometriä Hadrianuksen vallista pohjoiseen. Ulompi valli hylättiin kuitenkin noin vuonna 164, sillä joukkoja tarvittiin muualla.
Lähteet
thumb|left|Antoninuksen vallin jäänteitä.
Illapu
Illapu on chileläinen folk-yhtye. Yhtye perustettiin vuonna 1971 Antofagastassa Pohjois-Chilessä. Illapun perustivat veljekset José Miguel, Jaime, Andrés ja Roberto Márquez Bugueño. Myöhemmin yhtyeeseen liittyi myös Osvaldo Torres. Sana "illapu" tarkoittaa quechuan kielellä salamaa.
Yhtyeen kappaleet käsittelevät poliittisia, yhteiskunnallisia ja kulttuuriaiheita. Kukin albumi on katsaus aikansa ruohonjuuritason ilmiöihin. Sanoituksissa tuodaan esiin Chilen diktatuurin yhteiskunnallisia ja poliittisia ongelmia sekä demokratiakehitystä. Ratkaisut ongelmiin ovat olleet usein hyvinkin kaukonäköisiä, mikä on ollut yksi Illapun suosion salaisuuksista erityisesti Latinalaisessa Amerikassa.
Illapu muutti vuonna 1972 Chilen pääkaupunkiin Santiagoon saadakseen entistä enemmän esiintymisiä ja levytysmahdollisuuksia. Yhtye julkaisi ensimmäisen albuminsa Música Andina 1972. Pian julkaisemisen jälkeen yhtye palkittiin Nano Acevedon kappaleesta "Dale Mañungo" Norte Andino -festivaalilla Calamassa.